Hassan Muthalib

Hassan Abdul Muthalib (lahir 3 November 1945) merupakan seorang juruanimasi, pengkritik dan pengarah filem, dan pelukis Malaysia yang mempelopori animasi Malaysia. Beliau diberi jolokan "Bapa Animasi Malaysia".

Kehidupan awal
Hassan Muthalib, lebih mesra dengan panggilan Pak Hassan dilahirkan pada 3 November 1945 di Alor Setar, Kedah dan dibesarkan di Pulau Pinang. Beliau mendapat pendidikan awalnya di Sekolah Menengah George Town, Pulau Pinang. Semasa zaman persekolahannya, beliau amat aktif dalam seni lukisan dan kurang berminat membaca.

Kerjaya
Beliau berhijrah ke Kuala Lumpur pada 1964 pada usia 19 tahun dan bekerja di Gedung Beli-belah Robinson di mana beliau bergiat aktif dalam seni komersial. Empat tahun kemudian, iaitu pada 1968, beliau menyertai Filem Negara Malaysia (FNM) sebagai pelakar tajuk filem, seterusnya menghasilkan animasi. Hassan menghasilan animasi pendek untuk Filem Negara termasuk Bunuhlah Nyamuk Aedes, Jimatkan Elektrik dan Silinder Gas. Hassan diberi kepercayaan menghasilkan animasi Sang Kancil yang pernah bersiaran di RTM pada 1980-an.

Beliau menamatkan kerjayanya di FNM pada 1995 selepas berkhidmat selama 27 tahun. Pada tahun 1998, Hassan mengarahkan filem animasi pertama negara, Silat Lagenda yang ditayangkan pada 27 Ogos.Filem animasi Silat Lagenda diarah oleh anak Kedah  Orang Kedah (25 Februari 2017). Dicapai pada 1 Mac 2017. Beliau mengarang buku bertajuk Malaysian Cinema in a Bottle (Pawagam Malaysia di dalam Botol) yang diterbitkan pada 2014. Dua tahun kemudian, beliau mengarang buku keduanya, From Deer Mouse to Mouse: 70 Years of Malaysian Animation yang dilancarkan sempena ulang tahun ke-70 animasi Malaysia.Peter Schavemaker (11 Januari 2017). 70 Years of Malaysian Animation: Interview with Hassan Muthalib Zippy Frames. Dicapai pada 11 Januari 2017.

Kehidupan peribadi
Hassan ialah bapa kepada tiga anak. Dua anak lelakinya, Samad Hassan dan Ahmad Hassan, juga terlibat dalam animasi.Allan Koay (August 31, 2012). Animation generation The Star Online. Retrieved on June 24, 2013.

Penghargaan
Pada 3 September 2018, Hassan bersama-sama Tokoh Akademik, Khoo Kay Kim terpilih sebagai penerima Anugerah Merdeka 2018 yang disampaikan oleh Sultan Perak, Sultan Nazrin Shah.Mahathir Monihuldin (4 September 2018). Sang Kancil creator receives Merdeka Awards The Star Online. Dicapai pada 1 Oktober 2018.Merdeka Award: Hassan Muthalib  Merdeka Award. Dicapai pada 10 Julai 2019. Anugerah lain yang diterima beliau termasuk:

 Bapa Animasi Malaysia 2012
 Perintis Animasi Asia
 Ikon Animasi Kolej Komuniti 2010
 Kesan Khas Terbaik 1990
 Tokoh Seni Dalam Buku Pendidikan Seni Sekolah Tingkatan 1
 Anugerah Juri Dokumentari Terbaik 1989
 Anugerah Seri Angkasa 1983

Filemografi
 Hapuskan Nyamuk Aedes: Gunakan Ubat Jentik-Jentik (1977)
 Selamat Hari Natal (1979)
 Ikuti Peraturan Penggunaan Gas Memasak (1981)
 Hikayat Sang Kancil (1983)
 Mekanik (1983)
 Hikayat Sang Kancil dan Monyet (1984)
 Gagak Yang Bijak (1985)
 Singa Yang Haloba (1986)
 Arnab Yang Sombong (1986)
 Hikayat Sang kancil dan Buaya (1987)
 Jagalah Kebersihan Tandas (1987)
 Hormatilah Tangki Gas Anda (1987)
 Mat Gelap (1990)
 Silat Lagenda (filem animasi; 1998)
 At the End of Daybreak (2009)
 Zombiku Zombimu Jua (sisipan dalam Hantu Kak Limah Balik Rumah; 2010)
 Return to Nostalgia (2015)
 The Unsung HERO - Mat Sentol (2016)
 Thottam: The Garden (2017)
 SEA Director Focus (2017)
 Kicklip (2020)

Bibliografi
 Malaysian Cinema in a Bottle. Merpati Jingga. 2013. ISBN 978-967-0584-01-0
 From Deer Mouse to Mouse: 70 Years of Malaysian Animation. ASWARA. 2016. ISBN 978-983-2538-33-2

Rujukan

Pautan luar


Kategori:Kelahiran 1945
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kedah
Kategori:Juruanimasi Malaysia
Kategori:Pengarah filem Malaysia
Kategori:Pelukis Malaysia
Kategori:Penulis Malaysia
Kategori:Orang dari Alor Setar
Kategori:Warga Filem Negara Malaysia
Kategori:Penerima Anugerah Merdeka